Is familiebediening 'n afdeling van gemeente-wees of is 'n gemeente een groot familie? – Dink Jeug
By dinkjeug	Jul 20, 2018 No Comments
Gebruik fotos van verskillende rasse en tipe famiies in powerpoints
Let op hoe die voorportaal lyk– is daar byvoorbeeld fotos van kinders op die mure, is dit rolstoelvriendelik?
Hang fotos van die kategese groepe in die voorportaal – dit gee vir kinders / jongmense die boodskap gee dat hulle belangrik is en welkom is.
Pak klein tafeltjies, stoeltjies, kinderbybels en inkleurgoed in die erediens ruimte uit – dit laat voorskoolse kinders welkom voel en bevorder hulle deelname.
Die groep het ook gesels oor huidige ruimtes wat dalk anders ingerig kan word om mense aan verskillende mense en generasies aan mekaar te verbind:
Kampe is 'n wonderlike geleentheid om inter-generasionele spasies te skep waar verskillende generasies kan "connect" aan mekaar, maar dan moet almal deelneem (daar moenie deelnemers en toeskouers wees nie). Skep rolle vir allerlei mense (nie net kategete nie, maar ook studente, middeljariges en ouer mense) en gee vir almal verantwoordelikhede, sodat almal met 'n doel gaan.
Kinder vakansie programme kan ook só aangebied word sodat kinders, tieners en volwassenes saam is en beide tieners én volwassenes saam dien. Om saam te werk na 'n gemeenskaplike doel bind mense saam.
#imagine is 'n ideale geleentheid om 'n hele gemeente te betrek as een groot familie om saam te gaan en verhoudings te bou. Skep 'n gesamentlike doel soos om te help by die gebedstasies (#imagine se encounter stations.). Een gemeente vertel dat hulle die jong volwassenes ingespan het om 'n gebedstasie te help bou, en hoe baie energie daar losgekom het met die saam beplan, saam werk en saam kamp. Hulle eravrings toe hulle dien by die gebedstasies saam met tieners gebid het, het ook hulle verander!
Betrek gesinne / huishoudings by huidige diensprojekte of uitreike sodat hulle leer om ook saam 'n verskil te maak bv. om families te nooi om saam broodjies te kom smeer vir 'n plaaslike sopkombuis of ouers saam te nooi op 'n uitreik.
Betrek die hele familie as eredienswerkers of om mense by die deure te verwelkom. Gee vir hulle toerusting sodat hulle byvoorbeeld ook leer om kinders te groet (byvoorbeeld met 'n "high five" of "fist pump"). Laat kinders saam met ouers ook nagmaal uitdeel.
Benader tradisionele gemeentesang op 'n heel ander manier. "Blended worship" is 'n uitdaging, maar tog kan 'n mens nie net die erediens laat besit deur sekere ouderdom mense nie. Een styl kan nie oorheers nie. As dit ons kerkbegrip is dat ons álmal wil verwelkom en tuiskom in die erediens, moet ons ook bereid wees om nuut te dink oor die keuse, styl en samestelling van die liedere.
Gespreksnotas saamgestel deur Anriëtte de Ridder, Eugene Malan, Pierre Burger, Jana Dickason, Ronel Viljoen, Nico Lochner